cyanic-selkie/wikianc huggingface dataset:
ვალთერ ნერნსტი
ბიოგრაფია
1883-1887 წლებში სწავლობდა ციურიხის, ბერლინის, გრაცისა და ვიურვბურგის უნივერსიტებში. სპეციალიზაციას იღებდა ფიზიკაში ლუდვიგ ბოლცმანსა და ფ. კოლრაუშთან. სვანტე არენიუსის გავლენით გადაწყვიტა ემუშავა ფიზიკურ ქიმიაში. 1887 დაიწყო მუშაობა ლაიფციგის უნივერსიტეტში ვილჰელმ ოსტვალდის ასისტენტად. 1890 წლიდან გეტინგენის უნივერსიტეტის პრივატ-დოცენტი, ხოლო 1891-დან პროფესორი; 1896 წელს უნივერსიტეტთან დააარსა ფიზიკა-ქიმიის ინსტიტუტი. 1902-1933 წლებში ბერლინის უნივერსიტეტის უნივერსიტეტი, იქვე 1905-1922 წლებში ქიმიის ინსტიტუტის, ხოლო 1924-1933 წლებში ფიზიკის ინსტიტუტის დირექტორი. ძირითადი შრომები ეხება თერმოდინამიკას, ელექტროქიმიასა და ფიზიკურ ქიმიას, 188 ა. ეტინგსჰაუზენთან ერთად აღმოაჩინა ნერნსტ-ეტინგსჰაუზენის ეფექტი. 1888-1889 საფუძველი ჩაუყარა გალვანური ელემენტის ემძ-ის თეორიას. 1890 აღმოაჩინა ნერნსტის გამაწილების კანონი. 1894 დაამტკიცა, რომ გამხსნელის მადისოცირებელი უნარი მით უფრო მეტია, რაც მეტია მისი დიელექტრიკული შეღწევადობა და აღმოაჩინა ელექტროსტრიქციის მოვლენა.
ნერნსტმა ჩამოაყალიბა პრინციპი, რომლის თანახმად, სხეულის ენტროპიის ცვლილება ნულისაკენ მიისწრაფვის, თუ მისი ტემპერატურა მიისწრაფვის ნულისაკენ (ნერნსტის თეორემა). ეს პრინციპი არ გამომდინარეობს თერმოდინამიკის პირველი და მეორე საწყისებიდან და ხშირად მას თერმოდინამიკის მესამე საწყისს უწოდებენ. წონასწორული რეაქციის (N2+O2⇄2NO) შესწავლის საფუძველზე შეიმუშავა ატმოსფერული აზოტისაგან აზოტმჟავას საწარმოო მიღების ფიზიკო-ქიმიური საფუძვლები, ხოლო 1905-1907 სინთეზურად მიიღო ამიაკი. 1918 ახსნა ქლორისა და წყალბადის ურთიერთქმედების რეაქცია ჯაჭვური მექანიზმით.
ნერნსტმა შეადგინა თეორიული ქიმიის სახელმძღვანელო, რომელიც მრავალჯერ გამოიცა XIX საუკუნის დასასრულსა და XX საუკუნის დასაწყისში. გამოაქვეყნა რამდენიმე შრომა კოსმოლოგიის ზოგად საკითხებზე. ნერნსტი იყო მრავალი მევიერებათა აკადემიის წევრი, მათ შორის სსრკ მეცნიერებათა აკადემიის საპატიო წევრი (1927). მიენიჭა ნობელიის პრემია (1920).
სქოლიო
კატეგორია:გერმანელი ფიზიკოსები კატეგორია:გერმანელი ქიმიკოსები კატეგორია:დაბადებული 1864 კატეგორია:გარდაცვლილი 1941 კატეგორია:ნობელის პრემიის ლაურეატები ანბანის მიხედვით
სამტრედია (საფეხბურთო კლუბი)
სამტრედია — საქართველოს საფეხბურთო კლუბი ქალაქ სამტრედიიდან.
კლუბს სხვადასხვა დროს სხვადასხვა სახელი ერქვა. მათ შორის იყო „ლოკომოტივი“ სამტრედია, „სანავარდო“ სამტრედია, „ჯუბა“ სამტრედია, „იბერია“ სამტრედია.
ისტორია
პირველი საფეხბურთო გუნდი სამტრედიაში ჩამოყალიბდა 1936 წელს. საბჭოთა კავშირის საფეხბურთო ჩემპიონატის მეორე ლიგაში წლების განმავლობაში წარმატებულად ასპარეზობდა სამტრედიის „ლოკომოტივი“. შემდგომში კლუბი სხვადასხვა სახელით („სამტრედია“, „სანავარდო“, „იბერია“) მეტნაკლები წარმატებით ასპარეზობდა საქართველოს ჩემპიონატში.
ყველაზე დიდი წარმატება საფეხბურთო კლუბ „სამტრედიას“ ჰქონდა 1994-1996 წლებში, გუნდმა საქართველოს ეროვნულ ჩემპიონატში დაიკავა მეორე ადგილი და იასპარეზა უეფა-ს თასზე.
„სამტრედიას“ აღზრდილია საქართველოს ერთ-ერთი ყველაზე წარმატებული ფეხბურთელი კახა კალაძე.
ახლო და შორეულ წარსულში „სამტრედიას“ ჰქონია ოფიციალური თუ ამხანაგური შეხვედრები საზღვარგარეთ. აღსანიშნავია ტრაპიზონში გამარჯვება ადგილობრივ „ტრაბზონსფორთან„. 2009 წელს სამტრედიაში გაიმართა ამხანაგური საერთაშორისო მატჩები კიევის „ობოლონთან“ და დილიჟანის „იმპულსთან“.
შემადგენლობა 2017
მონაცემები ზამთრის სატრანსფერო ფანჯრის დახურვის შემდეგ.
მოვიდნენ
* — იჯარით
** — იჯარიდან
წავიდნენ
* — იჯარით
** — იჯარიდან
რესურსები ინტერნეტში
კატეგორია:სამტრედია (საფეხბურთო კლუბი) კატეგორია:საქართველოს საფეხბურთო კლუბები კატეგორია:სსრ კავშირის საფეხბურთო კლუბები
სელტა (საფეხბურთო კლუბი)
„სელტა“ ( და Real Club Celta de Vigo) — ესპანური საფეხბურთო კლუბი. დაარსდა 1923 წელს, გალისიის ავტონომიური გაერთიანების ქალაქ ვიგოში. ასპარეზობს ესპანეთის პრიმერა დივიზიონში. საშინაო მატჩებს ატარებს სტადიონ ბალაიდოსზე, რომელიც 29 000 მაყურებელს იტევს.
კლუბი 3-ჯერ გავიდა ესპანეთის თასის ფინალში, მაგრამ სამივე შემთხვევაში დამარცხდა. „სელტას“ საუკეთესო სეზონი იყო 1970-71 წლებში, როდესაც ჩემპიონატი დაასრულეს საშინაო არენაზე დაუმარცხებლად და ცნობილები იყვნენ, როგორც „გიგანტი-მკვლელები“. ამ სეზონში კლუბმა დაიკავა მე-6 ადგილი და მოიპოვა უეფა-ს თასზე ასპარეზობის უფლება. პრიმერა დივიზიონში „სელტას“ საუკეთესო სეზონი იყო 2002-03 წლებში, როდესაც ჩემპიონატი დაასრულა მე-4 ადგილზე და გავიდა ჩემპიონთა ლიგაზე. 1/16 ფინალში დამარცხდა ლონდონის „არსენალთან“.
დაარსება
„სელტა“ შეიქმნა ვიგოს 2 კლუბის შერწყმის შედეგად, რათა უფრო დიდ წარმატებას მიეღწიათ ეროვნულ დონზე. ამ იდეის ავტორი იყო მანუელ დე კასტრო, ზედმეტსახელად „ჰანდიკაპი“, რომელიც გაზეთ „Faro de Vigo“-ს ჟურნალისტი იყო. 1915 წელს, მან დაიწყო წერა მოძრაობა „Todo por y para Vigo“-ს (ყველაფერი ვიგოსთვის) და მოიპოვა ვიგოს კლუბების, „რეალ ვიგო სპორტინგისა“ და „რეალ ფორტუნას“ ხელმძღვანელების მხარდაჭერა, რომლებმაც დე კასტროს დაუჭირეს მხარი 1923 წლის 22 ივნისს, მადრიდში ჩატარებული ესპანეთის სამეფო საფეხბურთო ფედერაციის ასამბლეაზე დაყენებულ შუამდგომლობაში.
1923 წლის 12 ივლისს გაფორმდა კლუბების შერწყმა. ამგირად შეიქმნა „გალისიის გუნდი“. ამავე წლის 10 აგვისტოს დაიწყო კლუბის სახელის შერჩევა, ვარიანტები იყო: „რეალ უნიონ დე ვიგო“, „კლუბ გალისია“, „რეალ ატლანტიკი“, „ბრეოგანი“ და „რეალ კლუბ ოლიმპიკო“. საბოლოოდ, გალისიასთან დაკავშირებული ეთნიკური ჯგუფის გამო (კელტები), კლუბს „სელტა“ ეწოდა. კლუბის პირველი პრეზიდენტი იყო მანუელ ბარკენა დე ანდრესი.
ევროსელტა
2003-04 წლების სეზონში „სელტა“ მონაწილეობას იღებდა ჩემპიონთა ლიგის გათამაშებაში, საბოლოოდ 1/16 ეტაპზე დამარცხდა ლონდონის „არსენალთან“, 2 მატჩის ჯამში 5-2.
ამ პერიოდში კლუბის საკვანძო ფეხბუთელები იყვნენ ალექსანდრე მოსტოვოი და ჰაიმ რევივო. ასევე გუნდში თამაშობდნენ მეკარე პაბლო კავალიერო, მცველი და მომავალში მწვრთნელი ედუარდო ბერისო, ნახევარმცველები კლოდ მაკელელე და მაზინიო; გარემარბი გუსტავო ლოპესი; თავდამსხმელები კატანია და ლიუბოსლავ პენევი.
ჩავარდნა
2002-03 წლების სეზონში პრიმერა დივიზიონში დაიკავა მე-4 ადგილი, ჩემპიონთა ლიგაზე შეძლო ჯერ მესამე საკვალიფიკაციო ეტაპის, შემდეგ ჯგუფური ეტაპის დაძლევა, 1/16 ფინალში კი „არსენალთან“ დამარცხდა, მიუხედავად ამისა, 2003-04 წლების სეზონში „სელტას“ ფორტუნამ ზურგი აქცია, გუნდი ფორმიდან ამოვარდა, რის გამოც პრიმერა დივიზიონში დაიკავა ბოლოდან მე-2 ადგილი. შედეგად „სელტა“ სეგუნდა დივიზიონში დაქვეითდა. მიუხედავად იმისა, რომ კლუბი დატოვა ძირითადი შემადგენლობის დიდმა ნაწილმა, სეგუნდა დივიზიონში დაიკავა მე-2 ადგილი და 1 სეზონის შემდეგვე დაბრუნდა უმაღლეს დივიზიონში.
შემდეგ სეზონში „სელტამ“ ჩემპიონატში დაიკავა მე-6 ადგილი და კიდევ ერთხელ მიიღო უეფა-ს თასზე ასპარეზობის უფლება. 1/16 ეტაპზე დამარცხდნენ გერმანულ „ვერდერთან“. 2006-07 წლების სეზონი გალისიელებმა მე-18 ადგილზე დაასრულეს და კიდევ ერთხელ დაქვეითდნენ სეგუნდა დივიზიონში.
2007 წლის ზაფხულში კლუბს ფინანსური პრობლემები შეექმნა. რის გამოც კლუბ 3 თვეში უნდა გაეფორმებინა კონტრაქტი კრედიტორებთან, წინააღდეგ შემთხვევაში ლიკვიდაცია იქნებოდა საჭირო. დიდი ვალის გამო კლუბს მოუწია ბევრი ფეხბურთელის გაყიდვა. შემდეგ კლუბმა დააწინაურა ბევრი ფეხბურთელი დუბლებიდა, ასევე გაფორმდა რამდენიმე იაფიანი ტრანსფერი. სეგუნდა დივიზიონში გატარებულ მომდევნო 3 სეზონში, „სელტა“ ცდილობდა არ დაქვეითებულიყო, ასევე იყო კლუბის გაუქმების საშიშროება. ეს იყო არასტაბილურობის პერიოდი, რომლის დროსაც მუდმივად იცვლებოდა შემადგენლობა და სამწვრთნელო შტაბი. T
2010-11 წლების სეზონში, „სელტამ“ გაიფორმა თავდამსხმელი დავიდ როგრიგესი და გარემარბი ენრიკე დე ლუკასი, მწვრთნელის პოსტი კი პაკო ერერამ დაიკავა. ახალმა ძალამ შეძლო სიტუაციის შემობრუნება, ჩემპიონატში მე-6 ადგილის დაკავების შემდეგ „სელტა“ აღსაზევებელ პლეი-ოფში გავიდა, სადაც „გრანადასთან“ დამარცხდა, პენალტების სერიაში (ძირითადი დრო 1-1).
დაბრუნება პრიმერაში
5 წლიანი პაუზის შემდეგ, 2012 წლის 3 ივნის „სელტა“ დაბრუნდა პრიმერა დივიზიონში. დაბრუნებიდან პირველ სეზონში, სეგუნდა დივიზიონში დაქვეითება აიცილა ბოლო ტურში „ესპანიოლის“ დამარცხებით, ანგარიშით 1-0 და დაიკავა მე-17 ადგილი. 2013 წლის 8 ივნისს, „სელტას“ მთავარ მწვრთნელად დაინიშნა წარსულში „ბარსელონა ბ“-სა და „რომას“ თავკაცი, ლუის ენრიკე. მისი მეთაურობით კლუბმა პროგრესი განიცადა და მე-9 ადგილი დაიკავა. 2014 წლის ივნისში „სელტა“ ედუარდო ბერისომ ჩაიბარა. 2014-15 წლების სეზონში კლუბმა დაიკავა მე-8 ადგილი პრიმერა დივიზიონში, ხოლო 2015-16 წლების სეზონში მე-6, რაც საუკეთესო შედეგი იყო კლუბის ისტორიაში. ამ შედეგით მოიპოვა 2016-17 წლების სეზონის უეფა-ს ევროპის ლიგის გათამაშებაში ასპარეზობის უფლება.
სქოლიო
კატეგორია:ესპანეთის საფეხბურთო კლუბები კატეგორია:სელტა (საფეხბურთო კლუბი)
ჯასპერ ტიუდორი
ჯასპერ ტიუდორი (Jasper Tudor; დ. ნოემბერი, 1431, ჰეტფელდი, ჰერტფორდშირი, ინგლისი — გ. 21 დეკემბერი, 1495, თორნბარი, გლოსტერშირი, ინგლისი) — ტიუდორების დინასტიის წარმომადგენელი. ინგლისის მეფე ჰენრი VII-ის ბიძა. ინგლისის დედოფალ კატრინ დე ვალუას უმცროსი ვაჟი და მეფე ჰენრი VI-ის ნახევარძმა. ვარდების ომში იბრძოდა ლანკასტერების მხარეს.
ბიოგრაფია
ჯასპერ ტიუდორი დაიბადა 1431 წლის ნოემბერში, ჰერტფორდშირში. იგი იყო ინგლისის მეფე ჰენრი V-ის ქვრივისა და ჰენრი VI-ის დედის, დედა-დედოფალ კატრინ დე ვალუასა და მისი მეორე ქმრის, ოუენ ტიუდორის უმცროსი ვაჟი. დედის მხრიდან იგი საფრანგეთის მეფე შარლ VI-ის შვილიშვილი და საფრანგეთის მეფეთა შთამომავალი იყო, ხოლო მამის ხაზით უელსელი დიდებული. მას მხოლოდ ერთი უფროსი ღვიძლი ძმა ჰყავდა ედმუნდ ტიუდორის სახით.
ჯასპერსა და მის ძმაზე ბარკინგის სააბატოს მონაზონი და წარჩინებული, ლედი კათრინ დე ლა პოლი ზრუნავდა. 1437 წელს დედა-დედოფალი კატრინა გარდაიცვალა, რის შემდეგაც მეფის ბიძამ ოუენ ტიუდორი დააპატიმრა. ამრიგად, ძმები ტიუდორები მთლიანად კათრინ დე ლა პოლის იმედად დარჩნენ, რომელიც ჰენრი VI-ის ფავორიტის, სუფოლკის ჰერცოგის და იყო. მარცხნივ|მინი|272x272პქ|ჯასპერის გერბი 1442 წლის მარტიდან ჰენრი VI-მ თავისი ნახევარ-ძმები ლონდონში, სამეფო კარზე გადაიყვანა საცხოვრებლად. აქ ისინი მეფეს მალევე დაუახლოვდნენ, რომელმაც ედმუნდს რიჩმონდის, ხოლო ჯასპერს 1452 წელს პემბროკის ერლობა უბოძა. სულ მალე, მათი გავლენით ჰენრიმ ოუენიც გაათავისუფლა პატიმრობიდან.
1455 წელს ჰენრი VI-სა და მის ბიძაშვილს, იორკის ჰერცოგ რიჩარდ პლანტაგენეტს შორის ვარდების ომი დაიწყო. ამ ომის მსვლელობისას, 1456 წელს უელსში ედმუნდ ტიუდორი შავმა ჭირმა შეიწირა, 1457 წლის იანვარში კი მისმა ქვრივმა, მარგარეტ ბეფორტმა ვაჟი გააჩინა, სახელად ჰენრი. ძმის ქვრივსა და ობოლზე ზრუნვა ჯასპერმა იკისრა. 1460 წელს დედოფალმა მარგარიტა ანჟუელმა მოკლა იორკის ჰერცოგი და მისი თავი ხიშტზე წამოაგო, რასაც მდგომარეობის უკიდურესი გამძაფრება მოჰყვა. 1461 წელს რიჩარდის ვაჟმა, ედუარდ IV-მ ტახტიდან ჩამოაგდო ჰენრი VI და თავად გამეფდა. ამ ბრძოლაში მოკლეს ოუენ ტიუდორიც.
გამეფებულმა ედუარდ IV-მ ჯასპერის ძმისწულს, ჰენრის მალევე ჩამოართვა რიჩმონდის ერლობა და თავის ძმას, ჯორჯს მისცა. 1461 წელსვე, ედუარდმა ჯასპერსაც ჩამოართვა პემბროკის ერლობა. ამ პერიოდში დედოფალი მარგარიტა ვაჟთან ერთად შოტლანდიაში გაიქცა, მეფე ჰენრი ტაუერში გამოკეტეს, ჯასპერის რძალს, მარგარეტს კი შვილის აღზრდა აუკრძალეს და იგი ჯასპერს მიაბარეს აღსაზრდელად.
1470 წელს მეფე ჰენრი VI-მ ცოტა ხნით დაიბრუნა ტახტი და ჯასპერსაც დაუბრუნა ტიტული, თუმცა მალევე, 1471 წელს ედუარდ IV-მ იგი კვლავ ჩამოაგდო და ამ ჯერად მოკლა. ასევე ბრძოლაში მოკლეს ჰენრის ერთადერთი ვაჟი, პრინცი ედუარდი. დედოფალი მარგარიტა საფრანგეთში გაიქცა, ჯასპერი კი, რომელიც ლანკასტერებს ეხმარებოდა, ერთობ ცუდ მდგომარეობაში აღმოჩნდა. ედუარდ IV-მ იგი ღალატში დაადანაშაულა და სიკვდილით დასჯას უპირებდა, მაგრამ ჯასპერი მცირეწლოვან ჰენრისთან ერთად საფრანგეთში გაიქცა, სადაც იგი ლუი XI-მ დედოფალ მარგარიტასთან ერთად შეიფარა. მინი|305x305პქ|ჯასპერის მეუღლე, კათრინ ვუდვილი საფრანგეთში მრავალწლიანი დევნილობის შემდეგ ჯასპერს ინგლისში დაბრუნების საშუალება მიეცა. 1483 წელს ედუარდ IV მოკვდა და ტახტი მისმა ვაჟმა, ედუარდ V-მ დაიკავა, რომელიც ბიძამისმა, რიჩარდ III-მ მოკლა. მალევე რიჩარდის ვაჟიც დაიღუპა და ტახტი უმემკვიდრეოდ რჩებოდა. ამგვარ პირობებში, 1485 წელს ჯასპერი ჰენრისთან ერთად, ბრეტანის ჰერცოგ ფრანსუა II-ის დახმარებით დაბრუნდა ინგლისში, ბოსვორტსის ბრძოლაში მოკლა რიჩარდ III და ტახტზე თავისი ძმისწული, ჰენრი VII დასვა, რითაც იორკები ტიუდორებმა ჩაანაცვლეს.
ტახტზე ასულმა ჰენრიმ ბიძამისს დაუბრუნა პემბროკის ერლობა და დამატებით ბედფორდის ჰერცოგობაც მისცა. დარჩენილი ცხოვრება ჯასპერმა ჰენრის სამსახურსა და ტახტის შესანარჩუნებლად გამართულ ბრძოლებში გაატარა, იორკების წინააღმდეგ. იგი გარდაიცვალა 1495 წლის 21 დეკემბერს თორნბარში, 64 წლის. იგი დაკრძალულია კეინშამის სააბატოში, სომერსეტში. მისი ქვრივი მოგვიანებით მესამედაც გათხოვდა.
ქორწინება და შვილები
1485 წლის 7 ნოემბერს ჯასპერ ტიუდორმა ცოლად შეირთო კათრინ ვუდვილი (1458-1509), რომელიც იყო ინგლისის ქვრივი დედოფლის, ელიზაბეთ ვუდვილის უმცროსი და და ბუკინგემის ჰერცოგ ჰენრი სტაფორდის ქვრივი. ჯასპერს მასთან ათწლიანი ქორწინებიდან შვილები არ ჰყოლია, თუმცა უცნობი საყვარლისაგან ჰყავდა ორი უკანონო ქალიშვილი: ჰელენი და ჯოანი, რომელთა შესახებაც ისტორიული ცნობები არ არსებობს.
ლიტერატურა
კატეგორია:დაბადებული 1431 კატეგორია:გარდაცვლილი 21 დეკემბერი კატეგორია:გარდაცვლილი 1495 კატეგორია:ტიუდორები
ლიონელ მესის სანაკრებო მატჩები და გოლები
ლიონელ მესი — ყველა დროის აბსოლუტური რეკორდსმენი არგენტინის ეროვნული ნაკრებში ჩატარებული მატჩებისა და გატანილი ბურთების რაოდენობის მიხედვით — თავისი ქვეყნის ეროვნული გუნდის ღირსებას 2005 წლიდან იცავს. მას შემდეგ მან 2023 წლის 15 ივნისის მონაცემებით „ალბისელესტეს“ შემადგენლობაში 175 მატჩი ჩაატარა და 103 ბურთი გაიტანა.
მესის დებიუტი ეროვნულ ნაკრებში 2005 წლის 17 აგვისტოს საერთაშორისო ამხანაგურ შეხვედრაში უნგრეთის ეროვნული ნაკრების წინააღმდეგ შედგა. მატჩი ბუდაპეშტის ფერენც პუშკაშის სტადიონზე გაიმართა და მას 27 ათასამდე მაყურებელი დაესწრო. არგენტინელთა ღირსებას იცავდნენ: ლეო ფრანკო, რობერტო აიალა, გაბრიელ ჰაინცე, ლუკას ბერნარდი, ანდრეს დ'ალესანდრო, ლუჩო გონსალესი, მაქსი როდრიგესი, ლიონელ სკალონი, ხუან პაბლო სორინი, ერნან კრესპო, ლისანდრო ლოპესი. მესი შეხვედრის 64-ე წუთზე ლისანდრო ლოპესის ნაცვლად შემოვიდა მოედანზე, თუმცა თამაშში ჩართვიდან ნახევარ წუთში მეტოქესთან ორთაბრძოლისას წესების დარღვევისთვის შეხვედრის მსაჯისგან წითელი ბარათი მიიღო და მინდორი დატოვა. შეხვედრა არგენტინელთა გამარჯვებით 2–1 დამთავრდა.
თავისი პირველი სანაკრებო გოლი 2006 წლის 1 მარტს საერთაშორისო ამხანაგურ შეხვედრაში ხორვატიის ეროვნული ნაკრების წინააღმდეგ მეკარე სტიპე პლეტიკოსას კარში მატჩის მეექვსე წუთზე გაიტანა. შეხვედრა ბაზელის „სანქტ-იაკობ პარკის“ სტადიონზე გაიმართა და მას 13 138 მაყურებელი დაესწრო. არგენტინელთა ღირსებას იცავდნენ: რობერტო აბონდანსიერი, ნიკოლას ბურდისო, ვალტერ სამუელი, ფაბრისიო კოლოჩინი, მარტინ დემიკელისი, ესტებან კამბიასო, ლეონარდო პონსიო, ხუან რომან რიკელმე, ლიონელ მესი, ერნან კრესპო, კარლოს ტევესი. შეხვედრა ხორვატებმა 3–2 მოიგეს.
2006 წლის 16 ივნისს სერბეთისა და მონტენეგროს ეროვნული ნაკრების კარში გატანილი ბურთის წყალობით, მესი გახდა არგენტინის ეროვნული ნაკრების ისტორიაში ყველაზე ახალგაზრდა ფეხბურთელი, რომელმაც მსოფლიო ჩემპიონატზე გოლის გატანა შეძლო 18 წლის და 357 დღის ასაკში.
1996 წლიდან 2016 წლამდე მეტოქეთა კარში გატანილი 54 ბურთით — არგენტინის ნაკრების ყველა დროის ბომბარდირის წოდებას გაბრიელ ბატისტუტა ფლობდა.
2016 წლის 21 ივნისს ამერიკის შეერთებული შტატებში გამართულ კოპა ამერიკის ნახევარფინალში ლიონელ მესის მიერ მასპინძელთა ეროვნული გუნდის კარში გატანილი ბურთით მან ოცი წლის განმავლობაში მოქმედი ბატისტუტას რეკორდი გააუმჯობესა და არგენტინის ეროვნული გუნდის ყველა დროის საუკეთესო ბომბარდირი გახდა.
მესის სანაკრებო კარიერაში ეს ისტორიული მატჩი ჰიუსტონის ენ-არ-ჯი სტადიონზე შედგა და მას 70 858 მაყურებელი დაესწრო. არგენტინელთა ღირსებას იცავდნენ: სერხიო რომერო, რამირო ფუნეს მორი, გაბრიელ მერკადო, ნიკოლას ოტამენდი, მარკოს როხო, ხავიერ მასკერანო, ევერ ბანეგა, აუგუსტო ფერნანდესი, ლიონელ მესი, გონსალო იგუაინი, ესეკიელ ლავესი. შეხვედრა არგენტინელთა უპირატესობით წარიმართა და მათივე გამარჯვებით — 4–0 დამთავრდა.
2021 წლის 9 სექტემბერს ბოლივიის ეროვნული ნაკრების წინააღმდეგ გამართულ მსოფლიო ჩემპიონატის შესარჩევი ეტაპის მორიგ შეხვედრაში მესიმ ჰეთ-თრიკი შეასრულა და თავისი სანაკრებო გოლებიდან რიგით 77-ე, 78-ე და 79-ე ბურთი გაიტანა, რითაც 1971 წლის 11 ივლისიდან — 50 წლის განმავლობაში მოქმედი პელეს რეკორდი მოხსნა და ისტორიაში ყველა დროის საუკეთესო სამხრეთამერიკელი სანაკრებო ბომბარდირის წოდება დაისაკუთრა.
მატჩი ბუენოს-აირესის „ელ მონუმენტალზე“ გაიმართა და მას 17 ათასამდე მაყურებელი დაესწრო. არგენტინელთა ღირსებას იცავდნენ: ხუან მუსო, ნიკოლას ოტამენდი, ხერმან პესელია, მარკოს აკუნია, როდრიგო დე პაული, ანხელ დი მარია, ალეხანდრო გომესი, ლეანდრო პარედესი, ლიონელ მესი და ლაუტარო მარტინესი.
2023 წლის 15 ივნისის მონაცემებით მესის ანგარიშზეა რვა სანაკრებო ჰეთ-თრიკი და ერთი პენტა-თრიკი (5 გოლი ერთ მატჩში). ყველაზე მეტი ბურთი მას ბოლივიის ეროვნული ნაკრების კარში აქვს გატანილი — 2015 (2), 2016 (1), 2021 (5). საერთო ჯამში ბოლივიელთა კარის აღება მან რვაჯერ შეძლო.
მსოფლიო ჩემპიონატზე
2006 წლის 16 ივნისს პირველი მატჩი ჩაატარა მსოფლიო ჩემპიონატზე, რომელსაც იმ წელს გერმანიამ უმასპინძლა. ეს იყო ჯგუფური ეტაპის მეორე შეხვედრა, რომელშიც არგენტინელები სერბეთისა და მონტენეგროს ეროვნულ ნაკრებს დაუპირისპირდნენ. მატჩი გელზენკირხენის „ფელტინს არენაზე“ შედგა და მას 52 000 მაყურებელი დაესწრო. არგენტინელთა ღირსებას იცავდნენ: რობერტო აბონდანსიერი, ნიკოლას ბურდისო, რობერტო აიალა, გაბრიელ ჰაინცე, ხუან პაბლო სორინი, ხავიერ მასკერანო, ლუჩო გონსალესი, ხუან რომან რიკელმე, მაქსი როდრიგესი, ხავიერ სავიოლა და ერნან კრესპო. შეხვედრა არგენტინელთა გამარჯვებით 6–0 დამთავრდა.
საერთო ჯამში მესიმ მსოფლიოს 5 ჩემპიონატის 26 შეხვედრაში 13 ბურთი გაიტანა და 8 საგოლე გადაცემა გააკეთა. მსოფლიო ჩემპიონატების ფინალურ ეტაპზე ჩატარებული შეხვედრების რაოდენობით იგი მსოფლიოს ყველა დროის, ხოლო გატანილი ბურთების რაოდენობით კი არგენტინის ყველა დროის აბსოლუტური რეკორდსმენია. მესის შემდეგ არგენტინელთაგან 10 გატანილი ბურთით მოდის გაბრიელ ბატისტუტა, რვა-რვა ბურთი აქვთ გატანილი გილიერმო სტაბილეს და დიეგო მარადონას.
მატჩის საუკეთესო ფეხბურთელი
მსოფლიო ჩემპიონატებზე ჩატარებულ 26 შეხვედრაში მატჩის საუკეთესო ფეხბურთელად იგი 11-ჯერ დასახელდა, რაც ყველა დროის აბსოლუტური რეკორდია ამ კატეგორიის ფარგლებში მინიჭებული ჯილდოების რაოდენობის მხრივ. მესი პირველი ფეხბურთელი გახდა, რომელმაც მსოფლიო ჩემპიონატის ოთხ შეხვედრაში გოლიც გაიტანა და საგოლე გადაცემაც გააკეთა (2006 წლის მუნდიალზე სერბეთი-ჩერნოგორიასთან, 2022 წლის მუნდიალზე — მექსიკასთან, ნიდერლანდებთან და ხორვატიასთან).
ქვემოთ მოყვანილია ის მატჩები, რომლებშიც საუკეთესო ფეხბურთელად მესი დასახელდა.
კოპა ამერიკაზე
2007 წლის 28 ივნისს პირველი მატჩი ჩაატარა კოპა ამერიკაზე, რომელსაც იმ წელს ვენესუელამ უმასპინძლა. ეს იყო ჯგუფური ეტაპის პირველი შეხვედრა, რომელშიც არგენტინელები აშშ-ის ეროვნული გუნდს დაუპირისპირდნენ. მატჩი მარაკაიბოს „ესტადიო ხოსე პაჩენჩო რომეროზე“ შედგა და მას 34 500 მაყურებელი დაესწრო. არგენტინელთა ღირსებას იცავდნენ: რობერტო აბონდანსიერი, გაბრიელ მილიტო, რობერტო აიალა, ხავიერ მასკერანო, გაბრიელ ჰაინცე, ესტებან კამბიასო, ხუან რომან რიკელმე, ხუან სებასტიან ვერონი, ხავიერ ძანეტი, ლიონელ მესი, ერნან კრესპო. შეხვედრა არგენტინელთა გამარჯვებით 4–1 დამთავრდა.
2007–2021 წლებში მესიმ კოპა ამერიკის ექვსივე გათამაშებაში მიიღო მონაწილეობა და მის ფარგლებში გამართულ 34 შეხვედრაში 13 ბურთი გაიტანა და 17 საგოლე გადაცემა გააკეთა. ამ ტურნირზე ჩატარებული შეხვედრების რაოდენობით იგი პირველობას იყოფს ჩილელ სერხიო ლივინგსტონთან, რომელიც ჩილეს ეროვნული ნაკრების კარს იცავდა 1941–1954 წლებში და რომლის ანგარიშზეც კოპა ამერიკის ექვს გათამაშებაში ჩატარებული 34 მატჩი ირიცხება. არგენტინელი ფეხბურთელებიდან მესის შემდეგ ყველაზე მეტი შეხვედრა ამ ტურნირზე ხავიერ მასკერანოს აქვს ჩატარებული, რომელმაც 2004–2016 წლებში ხუთ კოპა ამერიკაზე იასპარეზა და 26-ჯერ დაიცვა თავისი ქვეყნის ეროვნული გუნდის ღირსება.
2021 წლის კოპა ამერიკა იყო რიგით მეექვსე ტურნირი მის სანაკრებო კარიერაში, რომელში მონაწილეობის შემდეგაც იგი გახდა პირველი არგენტინელი ფეხბურთელი, რომელმაც ექვს კოპა ამერიკაზე იასპარეზა.
2021 წლის 28 ივნისს, ამავე ტურნირზე, მესიმ თავის სანაკრებო კარიერაში რიგით 148-ე შეხვედრა ითამაშა და არგენტინის ეროვნულ ნაკრებში ჩატარებული მატჩების რაოდენობით ყველა დროის რეკორდსმენის წოდება დაისაკუთრა — ეს იყო ბოლივიის ნაკრებთან გამართული ჯგუფური ეტაპის დასკვნითი შეხვედრა, რომელშიც მან დუბლი შეასრულა. მატჩი კუიაბას „არენა პანტანალზე“ გაიმართა და არგენტინელთა გამარჯვებით 4–1 დამთავრდა.
2021 წლის კოპა ამერიკის გათამაშების შემდეგ იგი გახდა ისტორიაში ერთადერთი ფეხბურთელი, რომელმაც ერთ ტურნირზე ერთდროულად საუკეთესო ფეხბურთელის, ბომბარდირისა და ასისტენტის (საგოლე გადაცემის ავტორი) წოდება მოიპოვა და ამავე დროს ტურნირის გამარჯვებულიც გახდა.
ჰეთ-თრიკები
პირველი სანაკრებო ჰეთ-თრიკი მესიმ 2012 წლის 29 თებერვალს, შვეიცარიის ეროვნულ ნაკრებთან გამართულ საერთაშორისო ამხანაგურ შეხვედრაში შეასრულა. მატჩი ბერნის „სტად დე სუისზე“ გაიმართა და მას 30 250 მაყურებელი დაესწრო. არგენტინელთა ღირსებას იცავდნენ: სერხიო რომერო, უგო კამპანიარო, ფედერიკო ფერნანდესი, ესეკიელ გარაი, პაბლო საბალეტა, ხავიერ მასკერანო, როდრიგო ბრანია, მაქსი როდრიგესი, ხოსე სოსა, ლიონელ მესი და სერხიო აგუერო. შეხვედრა არგენტინელთა გამარჯვებით — 3–1 დამთავრდა.
საინტერესო ფაქტები
2022 წლის 22 ნოემბერს, კატარის მსოფლიო ჩემპიონატის ჯგუფური ეტაპის პირველი ტურის მატჩში საუდის არაბეთის ეროვნული ნაკრების წინააღმდეგ მე-10 წუთზე თერთმეტმეტრიანიდან გატანილი გოლით მესიმ მსოფლიო ჩემპიონატის უკვე მეოთხე ფინალურ ეტაპზე შეძლო მეტოქის კარის აღება, რაც არგენტინელ ფეხბურთელთა შორის ახალი რეკორდია. ამავე გოლით მესიმ კიდევ ერთი რეკორდი დაამყარა. მან პირველი გოლი მსოფლიო ჩემპიონატზე 2006 წლის 16 ივნისს გაიტანა, შესაბამისად, ამ ორ გატანილ გოლს შორის თექვსმეტ წელზე მეტი გავიდა, რაც ტურნირის აბსოლუტურ რეკორდს წარმოადგენს.
2022 წლის 26 ნოემბერს, კატარის მსოფლიო ჩემპიონატის ჯგუფური ეტაპის მეორე ტურის მატჩში მექსიკის ეროვნული ნაკრების წინააღმდეგ მესიმ მსოფლიო ჩემპიონატებზე თავისი 21-ე შეხვედრა ჩაატარა და ამ მაჩვენებლით დიეგო მარადონას გაუთანაბრდა. ამავე მატჩში მან მსოფლიო ჩემპიონატებზე თავისი მერვე ბურთი გაიტანა, რითაც გილიერმო სტაბილესა და დიეგო მარადონას შედეგი გაიმეორა. ამავე შეხვედრაში ენცო ფერნანდესმა მისი გადაცემის შემდეგ მეორე გოლი შეაგდო, რის შემდეგაც მესი ისტორიაში პირველი ფეხბურთელი გახდა, რომელმაც ხუთ სხვადასხვა მსოფლიო ჩემპიონატზე საგოლე პასის გაკეთება შეძლო — 2006 (1), 2010 (1), 2014 (1), 2018 (2), 2022 (1). ამავე შეხვედრის შემდეგ მესი მსოფლიო ჩემპიონატების ისტორიაში გახდა პირველი ფეხბურთელი, რომელმაც ყველაზე ახალგაზრდულ ასაკში (18 წლის და 357 დღის) და შემდეგ უკვე ყველაზე ასაკოვანმა (35 წლის და 155 დღის) ერთ შეხვედრაში გოლიც გაიტანა და საგოლე პასიც გააკეთა. 2022 წლის 30 ნოემბერს, კატარის მსოფლიო ჩემპიონატის ჯგუფური ეტაპის მესამე ტურის მატჩში პოლონეთის ეროვნული ნაკრების წინააღმდეგ მესიმ მსოფლიო ჩემპიონატებზე თავისი 22-ე შეხვედრა ჩაატარა. შესაბამისად, ამ მაჩვენებლით დიეგო მარადონას ერთი მატჩით გაუსწრო და მსოფლიო ჩემპიონატებზე ჩატარებული შეხვედრების რაოდენობით არგენტინელ ფეხბურთელთა შორის ერთპიროვნული ლიდერი და ყველა დროის აბსოლუტური რეკორდსმენი გახდა. ამავე შეხვედრაში მესიმ პენალტი ვერ გაიტანა, რის შემდეგაც ისტორიაში პირველი ფეხბურთელი გახდა, რომელმაც მსოფლიო ჩემპიონატებზე ორი პენალტის გატანა ვერ შეძლო, — პირველად პენალტის გატანა მან წინა, 2018 წლის მსოფლიო ჩემპიონატზე ვერ მოახერხა, როდესაც ისლანდიელთა მეკარე ჰანეს ჰალდოურსონის კარი ვერ აიღო.
2022 წლის 30 ნოემბერს ლიონელ მესი გახდა ყველაზე ასაკოვანი (35 წლის და 159 დღის) მოთამაშე (1966 წლიდან), რომელმაც მსოფლიო ჩემპიონატის ერთ მატჩში შექმნა ხუთზე მეტი (5+) საგოლე შესაძლებლობა და ხუთზე მეტი (5+) შედეგიანი დრიბლინგი განახორციელა. მანამდე რეკორდი ეკუთვნოდა დიეგო მარადონას, რომელმაც ასეთივე შედეგი ნიგერიის წინააღმდეგ 1994 წლის მსოფლიო ჩემპიონატის შეხვედრაში დააფიქსირა.
2022 წლის 3 დეკემბერს, კატარის მსოფლიო ჩემპიონატის მერვედფინალურ მატჩში ავსტრალიის ეროვნული ნაკრების წინააღმდეგ მესიმ მსოფლიო ჩემპიონატებზე თავისი 23-ე შეხვედრა ჩაატარა.
2022 წლის 18 დეკემბერს, კატარის მსოფლიო ჩემპიონატის ფინალურ მატჩში საფრანგეთის ეროვნული ნაკრების წინააღმდეგ მესიმ მსოფლიო ჩემპიონატებზე თავისი 26-ე შეხვედრა ჩაატარა, შესაბამისად ამ მაჩვენებლით ლოთარ მათეუსს გაუსწრო და მსოფლიოს ყველა დროის აბსოლუტური რეკორდსმენი გახდა. ამ შეხვედრაში გაკეთებული დუბლით კი მან პელეს 52-წლიანი რეკორდი (12 გოლი და 8 საგოლე პასი) მოხსნა და გოლი + საგოლე პასის სისტემით მსოფლიოს ყველა დროის აბსოლუტური რეკორდსმენი გახდა (13 გოლი და 8 საგოლე პასი). ამავე მატჩში მესიმ მსოფლიო ჩემპიონატზე თამაშის წუთების რაოდენობით (2314 წუთი) პაოლო მალდინის 20-წლიანი რეკორდი (2217 წუთი) გააუმჯობესა და ამ მაჩვენებლითაც მსოფლიოს ყველა დროის აბსოლუტური რეკორდსმენი გახდა.
2022 წლის 18 დეკემბერს, მესი გახდა ისტორიაში პირველი ფეხბურთელი, რომელმაც ერთი მსოფლიო ჩემპიონატის განმავლობაში მის ყველა ეტაპზე შეძლო გოლის გატანა (მან მეტოქეთა კარი ჯგუფურ ეტაპზე აიღო ორჯერ, მერვედფინალში, მეოთხედფინალში და ნახევარფინალში თითოჯერ და ფინალშიც ორჯერ), რაც მანამდე არავის არცერთ მუნდიალზე არ გაუკეთებია.
არგენტინის ნაკრებში 2022 წელს ჩატარებულ 14 მატჩში მესიმ 18 გოლის გატანა შეძლო, რაც მის სანაკრებო კარიერაში საუკეთესო შედეგია. ამ მაჩვენებლით აქამდე მისი საუკეთესო სანაკრებო კალენდარული წელი 2012 იყო, როდესაც 9 შეხვედრაში 12 გოლი გაიტანა.
კოპა ამერიკაზე ჩატარებულ 34 შეხვედრაში მატჩის საუკეთესო ფეხბურთელად იგი 10-ჯერ დასახელდა, რაც ყველა დროის საუკეთესო შედეგია ამ ტურნირის ისტორიაში.
მსოფლიო ჩემპიონატისა და 20-წლამდელ ფეხბურთელთა შორის მსოფლიო ჩემპიონატის (FIFA U-20) საუკეთესო ფეხბურთელისათვის დაწესებული Adidas-ის ოქროს ბურთი ისტორიაში მხოლოდ ორ ფეხბურთელს — დიეგო მარადონასა (1979, 1986) და ლიონელ მესის (2005, 2014) გადაეცათ.
მეტოქეთა კარში გატანილი 103 ბურთიდან მესიმ 2 ბურთი თავით, 10 ბურთი მარჯვენა ფეხით, ხოლო 91 ბურთი მარცხენა ფეხით შეაგდო; აქედან 10 ბურთი საჯარიმო დარტყმით, 24 ბურთი პენალტით, 6 ბურთი სოლო რეიდის შემდეგ, 8 — მეტოქის მეკარის ან მცველების მიერ მოგერიებულ ან ასხლეტილ ბურთზე დასწრებაზე თამაშის დროს, ხოლო დანარჩენ შემთხვევებში მეტოქეთა კარი თამაშიდან აიღო.
მესიმ თავისი სანაკრებო 103 ბურთი მეტოქეთა 59 მეკარის კარში გაიტანა. აქედან ყველაზე მეტი (6 ბურთი სამ მატჩში) მან ბოლივიელთა მეკარე კარლოს ლამპეს კარში შეაგდო. 5 ბურთი (ერთ მატჩში) გაიტანა ესტონელთა მეკარე მატვეი იგონენის კარში. ოთხჯერ აიღო (სამ მატჩში) ურუგვაელთა მეკარე ფერნანდო მუსლერას კარი. ასევე, ოთხჯერ გაუტანა (ოთხ მატჩში) ჩილელთა მეკარე კლაუდიო ბრავოს. სამ-სამჯერ აიღო რაფაელ კაბრალის (ბრაზილია), რიკარდო ხერესის (გვატემალა), გატიტო ფერნანდესის (პარაგვაი), მაქსიმო ბანგერას (ეკვადორი), ხაიმე პენედოს (პანამა), ჯონი პლასიდის (ჰაიტი) და ელოი ვიქტორ რომის (კიურასაო) კარები.
სქოლიო
კატეგორია:ლიონელ მესი კატეგორია:საფეხბურთო რეკორდები
პედრუ I
პედრუ I (Pedro I) შეიძლება იყოს:
ნეგროიდული რასა
ნეგროიდული რასა (ასევე კონგოიდი) — პიგმეებთან ერთად აფრიკის ძირძველი მოსახლეების რასა.
ზოგჯერ ტერმინი „ნეგროიდული რასა“ გამოიყენება, როგორც ეკვატორული რასის სინონიმი. ეს გარემოება გამოწვეულია იმით, რომ ზოგიერთი მკვლევარი ნეგროიდულ რასას ეკვატორულს (ნეგროავსტრალიურლს) აკუთვნებს. საზღვარგარეთულ ლიტერატურაში ნეგროიდულ რასის წარმომადგენლებს უწოდებენ ნეგროიდებს, რათა განასხვაონ ისინი მუქი პიგმენტების მქონე სხვა რასებისგან: კაპოიდებისგან, პიგმეებისგან და ეთიოპელებისგან.
სქოლიო
კატეგორია:მსოფლიოს ხალხები კატეგორია:რასები
שחורים Zwarten Siyahiler
მოდრა
მოდრა (Modra, Modern, Modor) — ქალაქი დასავლეთ სლოვაკეთში. მდებარეობს მცირე კარპატების მთისწინეთზე. მოსახლეობა — 9346 ადამიანი (2021 წ.).
ქალაქი მოდრა ისტორიულ წყაროებში პირველად მოიხსენიება 1158 წელს, როგორც ნიტრის ეპისკოპოსის სამფლობელო. 1361 წელს გახდა სამეფო ქალაქი, ხოლო 1607 წელს თავისუფალი სამეფო ქალაქი. ამჟამად ქალაქი მოდრა ცნობილია ღვინით და კერამიკით.
სქოლიო
კატეგორია:სლოვაკეთის ქალაქები
პედრუ II
პედრუ II (Pedro II) შეიძლება იყოს:
ვაშინგტონი
ვაშინგტონი (Washington) — ამერიკის შეერთებული შტატების დედაქალაქი. ფედერალური ოლქი აშშ-ში, მდებარეობს სამხრეთ ატლანტიკურ რეგიონში. დაარსდა ამერიკის რევოლუციის შემდეგ, როგორც ახალი, დამოუკიდებელი სახელმწიფოს მთავრობის ადგილი; სახელი ეწოდა აშშ-ის პირველი პრეზიდენტისა და დამფუძნებელი მამის, ჯორჯ ვაშინგტონის პატივსაცემად. როგორც აშშ-ის მთავრობისა და რამდენიმე საერთაშორისო ორგანიზაციის ადგილსამყოფელი, ვაშინგტონი მნიშვნელოვანი მსოფლიო პოლიტიკური დასახლებაა. ესაზღვრება მერილენდსა და ვირჯინიას; ტურისტული თვალსაზრისით ქალაქი ამერიკის ერთ-ერთი ყველაზე პოპულარული ადგილია, რომელსაც ყოველწლიურად 20 მილიონზე მეტი მნახველი სტუმრობს.
1790 წელს მერილენდის შტატიდან გამოყოფილ იქნა დედაქალაქის ასაშენებლად. 1791-დან დედაქალაქია. ქალაქი მდებარეობს მდინარე პოტომაკზე, აგებულია პიერ-შარლ ლანფანის გეგმის მიხედვით, მთავარი მონუმენტებია: კაპიტოლიუმი, ვაშინგტონის მონუმენტი.
2019 წლის მონაცემებით ვაშინგტონს 705 749 მოსახლე ჰყავდა. მერილენდიდან და ვირჯინიის გარეუბნებიდან გადმოსული ადამიანებით ვაშინგტონის მოსახლეობა სამუშაო დღეებში მილიონს აჭარბებს. 6.2 მილიონი მოსახლით ვაშინგტონის მეტროპოლიტენის მიდამო (მერილენდის, ვირჯინიის და დასავლეთ ვირჯინიის ნაწილების ჩათვლით) სიდიდით მესამეა მთელ აშშ-ში.
ჰავა
კიოპენის კლიმატის კლასიფიკაციის მიხედვვით ვაშინგტონს ახასიათებს ნოტიო სუბტროპიკული კლიმატი. ტრევარტას კლასიფიკაციით იგი ოკეანური კლიმატით ხასიათდება. ზამთარი, ჩვეულებრივ, ცივია მცირე თოვლით, ზაფხული კი ცხელი და ნოტიო.
გაზაფხული და შემოდგომა ზომიერად თბილია, ხოლო ზამთარი — ცივი; თოვლის წლიური საშალო ოდენობა 39 სანტიმეტრია. დეკემბრის შუა რიცხვებიდან თებერვალის შუა რიცხვებამდე საშუალო ტემპერატურა 3 გრადუსია. ამასთან, ზამთარში ტემპერატურა 16 გრადუსს იშვიათად აღემატება.
ზაფხულის ბოლოსა და შემოდგომის დასაწყისში ქალაქს იშვიათად კვეთს ქარიშხლები, თუმცა, ნაწილობრივ ქალაქის მდებარეობის გამო, უმეტესად, ვაშინგტონამდე მხოლოდ შესუსტებული სახის ქარიშხალი აღწევს. სხვადასხვა სახის ნალექები ქალაქში მთელი წლის განმავლობაში მოდის.
ვაშინგტონში უმაღლესი ტემპერატურა, 41 გრადუსი, ორჯერ დაფიქსირდა, 1918 წლის 6 აგვისტოსა და 1930 წლის 20 ივლისს. ხოლო უდაბლესი ტემპერატურა, -26 გრადუსი, 1899 წლის 11 თებერვალს, ამავე წლის დიდი ქარბუქის წინ, დაფიქსირდა. ჩვეულებრივ, წლის განმავლობაში ქალაქში 32 გრადუსზე მაღალი ტემპერატურა 37 დღე, ხოლო ყინვა 64 დღე ფიქსირდება. საშუალოდ, ყივნა პირველად 18 ნოემბერს, ხოლო უკანასკნელად 17 მარტს ფიქსირდება.
მოსახლეობა
ვაშინგტონის მოსახლეობა 2019 წლის მონაცემებით არის 705 749. ზრდის ტენდეცია ვაშინგტონში არის 2000 წლიდან, სადაც მანამდე 50 წლის განმავლობაში მუდმივად კლება ფიქსირდებოდა. 2010 წლის აღწერის შემდეგ ქალაქის მოსახლეობა 100,000-ზე მეტი ადამიანით გაიზარდა. 2010 წლის მონაცემებით ის იყო მოსახლეობის მიხედვით აშშ-ს 24-ე ქალაქი. 2010 წლის მონაცემებით, ოლქებიდან სამუშაოდ შემოსული ადამიანების გამო ვაშინგტონის მოსახლეობა დღის განმავლობაში 1 მილიონს აღემატებოდა. ოლქი რომ სახელმწიფო იყოს, იგი მსოფლიოში სიდიდით 49-ე ადგილს დაიკავებდა და იქნებოდა ისეთი სახელმწიფოებზე წინ, როგორებიცაა ვერმონტი და უაიომინგი.
ვაშინგტონის მეტროპოლიტენი, რომელიც მოიცავს ოლქს და მის შემოგარენს, არის მეექვსე უდიდესი მიტროპოლიტური ტერიტორია შეერთებულ შტატებში, რომელსაც 2014 წლის მონაცემებით, 6 მილიონი მცხოვრები ჰყავს. როცა ვაშინგტონის ტერიტორიაში შედიოდა ბალტიმორი და მისი მიმდებარე ადგილები, ვაშინგტონის მეტროპოლიტენის პოპულაცია 2016 წლის მონაცემებით 9,6 მილიონს შეადგენდა, რაც მას შეერთებულ შტატებში სიდიდით მეოთხე მეტროპოლიტენად აქცევდა.
2017 წლის აღმწერი ბიუროს მონაცემებით ვაშინგტონის მოსახლეობაში შედიოდა: 47,1% შავკანიანი ან აფრო-ამერიკელი, 45,1% თეთრკანიანი (36,8% არა-ესპანელი თეთრკანიანი), 4,3% აზიელი, 0,6% ინდოელი ან ადგილობრივი ალასკელი და 0,1% ჰავაიელი ან სხვა წყნარი ოკეანის კუნძულის ადგილობრივი მოსახლე.
ქალაქის დაარსების დღიდან ვაშინგტონში აფრო-ამერიკელთა მნიშნვნელოვანი პოპულაცია ცხოვრობს. 1800-1940 წლებში აფრო-ამერიკელთა რიცხვი ქალაქის მოსახლეობის 30% შეადგენდა. შავკანიანმა მოსახლეობამ რაოდენობის პიკს 1970-იან წლებში მიაღწია (გახდა დაახლოებით მოსახლეობით 70%), მაგრამ მას შემდეგ მათი რაოდენობა ქალაქში მნიშვნელოვნად შეამცირა შავკანიანების გარეუბნებში გადასახლებამ. ნაწილობრივ ჯენტრიფიკაციის შედეგად, 2000-2010 წლებში არა-ესპანელი თეთრკანიანების პოპულაცია 31,4%-ით გაიზარდა, ხოლო შავკანიანების რაოდენობა 11,5%-ით შემცირდა.
2010 წლის მონაცემებით ქალაქის მოსახლეობის 17%-ს 18-წლამდე ახალგაზრდები წარმოადგენდა; ეს მაჩვენებელი აშშ-ის საშუალო მაჩვენებელზე 24%-ით დაბალი იყო. თუმცა, მოსახლეობის საშუალო ასაკით (34 წელი) ოლქს 50 შტატში ყველაზე დაბალი მაჩვენებელი ჰქონდა. 2010 წლის მონაცემებით, ვაშინგტონის ოლქში ცხოვრობდა 81 734 იმიგრანტი; ემიგრაციის ძირითადი წყაროები იყო: სალვადორი, ვიეტნამი, ეთიოპია.
ვაშინგტონის რაიონის მოსახლეობაში: 17% ბაპტისტია, 13% კათოლიკე, 6% ევანგელური პროტესტანტი, 4% მეთოდისტი, 3% ეპისკოპალისტი/ანგლიკანი, 3% ებრაელი, 2% აღმოსავლელი მართლმადიდებელი, 1% ორმოცდაათიანელი, 1% ბუდისტი, 1% ადვენტისტი, 1% ლუთერანი, 1% მუსლიმი, 1% პრესვიტერიანი, 1% მორმონი და 1% ჰინდუ.
2010 წლის მონაცემებით ოლქის მოსახლეობის 90%-ზე მეტს ჯანმთელობა დაზღვეული ჰქონდა, რაც აშშ-ის მეორე საუკეთესო მეჩვენებელი იყო. ეს ნაწილობრივ გამოწვეულია ქალაქის იმ პროგრამებით, რომლებიც დაბალი შემოსავლის მქონე პირებს ჯანმრთელობის დაზღვევაში ეხმარება. 2009 წლის მოხსენებით დადგინდა, რომ ოლქის მოსახლეობის სულ მცირე სამ პროცენტს აქვს აივ-ინფექცია ან შიდსი.
ღირშესანიშნაობები
ნაციონალური მოლი არის დიდი, ღია პარკი ვაშინგტონის ცენტრში, ლინკოლნის მემორიალსა და კაპიტოლიუმს შორის. მისი მნიშვნელობის გამო, მოლში ხშირად იმართება პოლიტიკური პროტესტები, კონცერტები, ფესტივალები და საპრეზიდენტო ინაუგურაციები. ვაშინგტონის მონუმენტი და ჯეფერსონ პიერის პარკის ცენტრთან ახლოს, თეთრი სახლის სამხრეთით მდებარეობს. ნაციონალური მოლის აღმოსავლეთით მდებარეობს მეორე მსოლფიო ომის მემორიალი; აგრეთვე მოლში ვხვდებით კორეის ომის ვეტერანთა მემორიალსა და ვიეტნამის ვეტერანთა მემორიალს.
მოლის სამხრეთით მდებარეობს ტიდალის აუზი, რომლის გარშემო იაპონური ალუბლის ხეებია გაშენებული. ტიდალის აუზის გარშემო მდებარეობს ფრანკლინ დელანო რუზველტის მემორიალი, ჯორჯ მეისონის მემორიალი, ჯეფერსონის მემორიალი, მარტინ ლუთერ კინგ უმცროსის მემორიალი და კოლუმბიის ომის მემორიალი.
ეროვნული არქივის სახლი ფლობს ათასობით დოკუმენტს, რომელიც ამერიკის ისტორიისთვის მეტად მნიშვნელოვანია; მათ შორისაა დამოუკიდებლობის დეკლარაცია, კონსტიტუცია და უფლებათა კანონპროექტი. კაპიტოლის გორაკზე მდებარე სამსართულიანი შენობა, კონგრესის ბიბლიოთეკა - მსოფლიოში უდიდესი ბიბლიოთეკის კომპლექსი, რომლის კოლექციაში შედის 147 მილიონზე მეტი წიგნი, ხელნაწერი და სხვა მასალები. შეერთებული შტატების უზენაესი სასამართლოს მშენებლობა დასრულდა 1935 წელს; ამ დრომდე სხდომები კაპიტოლის ძველი სენატის პალატაში იმართებოდა.
ხელოვნება
ვაშინგტონი არის ეროვნული ხელოვნების ბირთვი. ჯონ ფ. კენედის საშემსრულებლო ხელოვნების ცენტრი არის ნაციონალური სიმფონიური ორკესტრის, ვაშინგტონის ნაციონალური ოპერისა და ვაშინგტონის ბალეტის ცენტრი. კენედის ცენტრის ღირსება გაიცემა ყოველწლიურად და ენიჭება მას, ვინც აშშ-ის კულტურაში დიდ წვლილს შეიტანს. ფორდის ისტორიული თეატრი (პრეზიდენტ აბრაამ ლინკოლნის მკვლელობის ადგილი) ასრულებს როგორც საშემსრულებლო ადგილის, ისე ისტორიული მუზეუმის ფუნქციას.
სპორტი
ვაშინგტონი შედის აშშ-ის იმ 13 ქალაქში, რომელთაც მამაკაცთა გუნდები ქვეყნის 4 ყველაზე პოპულარულ სპორტის სახეობაში ჰყავს. ვაშინგტონ უიზარდსი (ნაციონალური საკალათბურთო ასოციაცია) და ვაშინგტონ კაპიტალსი (ნაციონალური ჰოკეის ლიგა) შეხვედრებს „Capital One Arena“-ზე მართავენ. ვაშინგტონ მაისტიკსი (ქალთა ნაციონალური საკალათბურთო ასოციაცია) თამაშობს „წმ. ელიზაბედის აღმოსავლურ გასართობსა და სპორტის“ არენაზე. ნაციონალ პარკში, 2008 წელს ოლქის სამხრეთით გახსნილ ბეისბოლის მოედანზე, შეხვედრებს ატარებს ვაშინგტონ ნაციონალი (ბეისბოლის ძირითადი ლიგა).
სხვა პროფესიონალურ და ნახევრად-პროფესიონალურ გუნდებში შედიან: DC დეფენდერსი (XFL), ოლდ გლორი DC (ძირითადი რაგბის ლიგა), ვაშინგტონ ქასთლსი (მსოფლიო გუნდირი ჩოგბურთი); ვაშინგტონ D.C. სლეიერსი (აშშ-ს რაგბის ლიგა); ბალტიმორ ვაშინგტონ იგლსი (აშშ-ის ავსტრალიური ფეხბურთის ლიგა); D.C. დივასი (ქალთა დამოუკიდებელი საფეხბურთო ლიგა); და პოტომაკის ათლეტთა კლუბი RFC (რაგბის სუპერ ლიგა). ვაშინგტონი აგრეთვე მასპინძლობს ორ ძირითად ყოველწლიურ მარათონს: მარინე კორპსის მარათონს, რომელიც ყოველ შემოდგომას იმართება, და როკ'ნ'როლის აშშ-ის მარათონს, რომელიც გაზაფხულობით ტარდება. მარინე კორპსის მარათონმა სათავე 1976 წლიდან აიღო და ხშირად მოიხსენიებენ, როგორც „ხალხის მარათონი“, რადგან ესაა უდიდესი მარათონი, რომელიც მონაწილეებს პრიზებს არ სთავაზობს.
ვაშინგტონის ოლქის 4 გუნდი თამაშობს NCAA-ს პირველ დივიზიონში; ეს გუნდებია: ამერიკან იგლსი, ჯორჯ ვაშინგტონ კოლონიალსი, ჯორჯთაუნ ჰოისი და „ჰოვარდ ბისონი და ლედი ბისონი“. მათგან გამორჩეულია ჯორჯთაუნ ჰოისის კაცთა საკალათბურთო გუნდი, რომელიც აგრეთვე კაპიტალ ვან არენაზე თამაშობს. 2008-20012 წლებში ოლქი მასპინძლობდა საკოლეჯო ფეხბურთის ყოველწლიური თასის თამაშებს RFK სტადიონზე.
უმაღლესი განათლება
კერძო უნივერსიტეტებში შედიან: ამერიკული უნივერსიტეტი (AU), ამერიკის კათოლიკური უნივერსიტეტი, გალადეტის უნივერსიტეტი, ჯორჯ ვაშინგტონის უნივერსიტეტი, ჯორჯთაუნის უნივერსიტეტი, ჰოვარდის უნივერსიტეტი, ტრინიტის ვაშინგტონის უნივერსიტეტი. კორკორანის ხელოვნებისა და დიზაინის კოლეჯი, უძველესი ხელოვნების სკოლა ქალაქში, 2014 წელს ჯორჯ ვაშინგტონის უნივერსიტეტს შეუერთდა და ახლა ფუნქციონირებს, როგორც აღნიშნული უნივერსიტეტის ხელოვნების სკოლა.
ოლქი ცნობილია ისეთი კვლევითი სამედიცინო დაწესებულებებითაც, როგორიცაა: „ვაშინგტონის ჰოსპიტალ ცენტრი“ და ბავშვთა ეროვნული სამედიცინო ცენტრი. გარდა ამისა, ქალაქში არის სამი სამედიცინო სკოლა და ასოცირებული სასწავლო საავადმყოფოები ჯორჯ ვაშინგტონის, ჯორჯთაუნის და ჰოვარდის უნივერსიტეტებში.
სქოლიო
კატეგორია:ვაშინგტონი (ქალაქი)
იასონ აბრამაშვილი
იასონ აბრამაშვილი (დ. 26 აპრილი, 1988) — ქართველი სამთო-მოთხილამურე. მონაწილეობა აქვს მიღებული 2006, 2010, 2014 და 2018 წლების ზამთრის ოლიმპიურ თამაშებზე. აბრამაშვილი იყო ნაკრების მედროშე 2010 წლის ზამთრის ოლიმპიადის გახსნის ცერემონიაზე. ქართველი სპორტსმენის ნოდარ ქუმარიტაშვილის გარდაცვალების შემდეგ, რომელიც ასევე ბაკურიანიდან იყო, მან თავდაპირველად გადაწყვიტა ოლიმპიადიდან მოხსნა. მოგვიანებით აბრამაშვილმა მიიღო გადაწყვეტილება დარჩენილიყო ვანკუვერში და გარდაცვლილი ნოდარ ქუმარიტაშვილის ხსოვნის პატივსაცემად მიეღო მონაწილეობა თამაშებზე.
Polyrhachis sculpta
Polyrhachis sculpta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
Dd
dd (dataset definition) — ბრძანების სტრიქონიანი ინტერფეისის დამხმარე პროგრამა UNIX-სა და UNIX-ის მსგავსი ოპერაციული სისტემებისთვის, რომლის ძირითადი მიზანია ფაილების კოპირება და კონვერტაცია.
იგი პრაქტიკულია ბლოკიან მოწყობილობებში კოპირებისთვის როგორიცაა მყარი დისკი და CD-ROM.
სინტაქსი
dd-ს მთავარი options არჩევანები არიან:
მაგალითები
როცა dd-ს ხმარობთ ყოველთვის ფრთხილად უნდა იყოთ. რომელიმე არჩევანის დავიწყება ან if-ის of-ით შეცვლის დროს შესაძლოა დისკი დაზიანდეს.
CD-ს კოპირება:
დისკეტაში გადაწერა:
ფაილის 100მბ ნაწილებად დაყოფა:
hda დისკის დაყოფების მასივის კოპირება:
hda დისკის მონაცემების ნოლებით შეცვლა (არ არის სასუტველი):
რესურსები ინტერნეტში
კატეგორია:იუნიქსი კატეგორია:სტანდარტული იუნიქსის პროგრამები
გამანადგურებელ-ბომბდამშენი
მინი|[[Republic P-47 Thunderbolt, მიმაგრებული ბომბით]] გამანადგურებელ-ბომბდამშენი (რუსეთში — ტაქტიკური გამანადგურებელი) — საბრძოლო თვითმფრინავი, რომელიც განკუთვნილია სახმელეთო (საზღვაო), მცირე ზომის მოძრავი მიზნების გასანადგურებლად მოწინააღმდეგის ტაქტიკურ და უახლოეს ოპერატიულ სიღრმეში, აგრეთვე საფრენი აპარატების წინააღმდეგ საბრძოლველად ჰაერში, დაზვერვის საწარმოებლად და ნაღმური ღობურების დასაყენებლად. გამანადგურებელს იგი აღემატება თავის საბრძოლო დატვირთვით. გამანადგურებელ-ბომბდამშენი შეიძლება აღჭურვილი იყოს ბირთვული და ჩვეულებრივი ბომბებით, ამნთები ავზებით, მართვადი და უმართავი რაკეტებით, საარტილერიო შეიარაღებით. მას აგრეთვე გააჩნია მრავალფუნქციური რადიოსალოკაციო დასამიზნებელი სისტემა ავტომატიზებული ბომბდაშენის განსახორციელებლად.
სქოლიო
კატეგორია:საბრძოლო თვითმფრინავები
ბალტიის საერთაშორისო აკადემია
ბალტიის საერთაშორისო აკადემია (Baltijas Starptautiskā akadēmija; Балтийская международная академия) ― უდიდესი უმაღლესი საგანმანათლებლო დაწესებულება ლატვიაში, სადაც სწავლება მეტწილად რუსულ ენაზე მიმდინარეობს. დაარსდა 1992 წელს, როგორც ბალტიის რუსული ინსტიტუტი (Baltijas Krievu institūts; Балтийский русский институт). ამჟამინდელი სახელი 2006 წელს ეწოდა. აკადემიის მთავარი კამპუსი რიგაში, ხოლო დანარჩენი კამპუსები დაუგავპილსში, ლიეპაიაში, იეკაბპლისში, ვენტსპილსში, სმილტენესა და ელგავაში მდებარეობს. აკადემიაში 4 500 სტუდენტი სწავლობს, მათ შორის 450 სტუდენტი 15 უცხოური სახელმწიფოდან.
სქოლიო
კატეგორია:ლატვიის უმაღლესი სასწავლებლები კატეგორია:1992 წელს დაარსებული საგანმანათლებლო დაწესებულებები კატეგორია:1992 წელს დაარსებულები ლატვიაში
ეროსი მანჯგალაძის სტადიონი
ეროსი მანჯგალაძის სტადიონი — ეროსი მანჯგალაძის სახელობის სპორტული სტადიონი ქალაქ სამტრედიაში. ძირითადად განკუთვნილია საფეხბურთო მატჩებისათვის და არის საფეხბურთო კლუბ „სამტრედიის“ საშინაო არენა. სტადიონი იტევს 15,000 მაყურებელს.
სქოლიო
კატეგორია:საქართველოს საფეხბურთო სტადიონები კატეგორია:სამტრედიის მუნიციპალიტეტი
Df
ბრძანება df (ინგლ. disk free) — სტანდარტული იუნიქსის კომპიუტერული პროგრამა, რომელიც გამოიყენება დისკზე თავისუფალი სივრცის რაოდენობის საჩვენებლად. df ხშირად ისეა დაპროგრამებული, რომ ინფორმაციები mtab ან statfs ფაილიდან მოიპოვოს.
საქართველო 2022 წლის ზამთრის ოლიმპიურ თამაშებზე
საქართველო ზამთრის ოლიმპიურ თამაშებზე მერვედ იასპარეზებს 2022 წელს, ჩინეთის დედაქალაქ პეკინში. საქართველო წარმოდგენილი იქნება 9 მონაწილით, სპორტის 3 სახეობაში.
რესურსები ინტერნეტში
კატეგორია:ქვეყნები 2022 წლის ზამთრის ოლიმპიურ თამაშებზე კატეგორია:საქართველო ზამთრის ოლიმპიურ თამაშებზე
ჯონათან ნოლანი
ჯონათან ნოლანი (დ. 6 ივნისი, 1976) ) — ბრიტანელ-ამერიკელი ავტორი, სცენარისტი და პროდიუსერი. მისი ყველაზე ცნობილი ნამუშევარია მოთხრობა „Memento Mori“, რომელზე დაფუძნებული სცენარითაც ჯონათანის ძმამ, კრისტოფერ ნოლანმა 2000 წელს გადაიღო ფსიქოლოგიური თრილერი „მემენტო“. ძმები ფილმის სცენარისთვის ოსკარზე იყვნენ ნომინირებულები. ის ძმასთან ერთად ასევე მუშაობდა „პრესტიჟის“, „ბნელი რაინდის“, „ბნელი რაინდი: აღზევებისა“ და „ინტერსტელარის“ სცენარებზე. 2011-2016 წლებში CBS-ზე გადის ნოლანის შექმნილი ტელესერიალი „Person of Interest“.
სქოლიო
კატეგორია:დაბადებული 6 ივნისი კატეგორია:დაბადებული 1970 კატეგორია:ამერიკელი სცენარისტები კატეგორია:ინგლისელი სცენარისტები კატეგორია:ამერიკელი ტელესცენარისტები კატეგორია:კრისტოფერ ნოლანი კატეგორია:ინგლისელი ტელეპროდიუსერები კატეგორია:ინგლისელი ტელესცენარისტები
ხტუნიასებრნი (ძუძუმწოვრები)
ხტუნიასებრნი (Macrosceliditae) — ძუძუმწოვრების ოჯახი მწერიჭამიების რიგისა. მათი სხეულის სიგრძე 10-32 სმ აღწევს, დაფარულია ქვიშისფერი ან მურა ბეწვით. აქვთ მოძრავი ხორთუმი, დიდი თვალები, მოზრდილი ყურები. გავრცელებულნი არიან აფრიკასა და კუნძულ ზანზიბარზე. ბინადრობენ ნახევრად უდაბნოებში, სავანეებში, ზოგიც — ტროპიკულ ტყეში. საშიშროებისას ხტუნვით მოძრაობენ. ოჯახში 5 გვარის 18 სახეობაა. იკვებებიან მწერებით და წვრილი ხერხემლიანებით.
ლიტერატურა
კატეგორია:ძუძუმწოვრები კატეგორია:ხერხემლიანები კატეგორია:მწერიჭამიები
პიროვნება
ტერმინის მიმოხილვა
ფსიქოლოგმა გორდონ ოლპორტმა (Allport, 1937), არსებული ლიტერატურული მასალის ანალიზის საფუძველზე ცნება „პიროვნების“ ორმოცდაათამდე განმარტება გამოყო, რომელიც კატეგორიებში დააჯგუფა. ძირითადად გამოიყო ორი მიდგომა:
სხვა განსაზღვრებები პიროვნებას ქცევის ინდივიდუალურ თუ უნიკალურ ასპექტთან აიგივებენ. ამ შემთხვევაში, პიროვნების ცნება იხმარება როგორც იმ მახასიათებლის აღსანიშნად, რომელიც ინდივიდს დანარჩენი ადამიანებისაგან განასხვავებს.
საბოლოოდ, არსებობს ისეთი მოსაზრებაც, რომლის თანახმად პიროვნება ინდივიდის არსს წარმოადგენს. ამ განსაზღვრებებში ხაზი ესმება იმას, რომ პიროვნება არის ის, რასაც ადამიანი სინამდვილეში წარმოადგენს, ანუ პიროვნება მოიცავს იმას, რაც ადამიანის ყველაზე ტიპური და ღრმა მახასიათებელია.
ლიტერატურა
კატეგორია:ფსიქოლოგია კატეგორია:პიროვნების ფსიქოლოგია
ბანქო
thumb|260px|[[1460 წლის ევროპული ბანქო]] სათამაშო კარტი ან სათამაშო ბანქო — მუყაოს მართკუთხედი ფურცლები, რომელიც გამოიყენება კარტის თამაშში. კარტებს იყენებენ ასევე ფოკუსებში, პასიანსებსა და მკითხაობაში.
თანამედროვე თამაშებში გამოიყენება სტანდარტული (ფრანგული) დასტა, ან მისი შემცირებული ვარიანტი. ბევრ თამაშში გამოიყენება სპეციალური დასტები.
ისტორია
როდის გამოჩნდა კარტი ევროპაში, უცნობია. სავარაუდოდ აბრეშუმის გზით ან არაბებისაგან.
არსებობს 1367 წლის ქ. ბერნის ქრონიკა, სადაც უკვე არის მოხსენიებული კარტი, მაგრამ, როგორც ეშმაკის ლოცვანი.
ითვლება, რომ ბანქოს ყოველი ფიგურა წარმოადგენს ამა თუ იმ ისტორიულ პერსონაჟს. მაგ:
როჰტასის ციხესიმაგრე
როჰტასის ციხესიმაგრე — ციხესიმაგრე პაკისტანში, პენჯაბის პროვინციაში. აშენებულია 1541-1543 წლებში ავღანეთის მეფე შერ-შაჰის მიერ. კომპლექსის გარშემოწერილობა 4 კმ-ია და წარმოადგენს პუშტუნური და ინდური არქიტექტურის ნაზავის პირველ მაგალითს მთელს ინდოეთის სუბ-კონტინენტზე.
ბანქო
ფერები
ყვავისა და ჯვრის ფიგურები შავი ფერისაა, ხოლო გულისა და აგურის - წითელი..
Unicode
გამოიყენება სიმბოლოები U+2660 — U+2667:
როჰტასის ციხესიმაგრე
ნაგებობას სახელი ეწოდა როჰტასის ბრძოლის პატივსაცემად, რომელიც შერ-შაჰმა მოგოლების წინააღმდეგ გამართა. მისი სიკვდილიდან 10 წლის შემდეგ, ციხესიმაგრე მოღალატეებმა მოგოლთა იმპერატორ უმაიუნს გადასცეს. მოგოლები ამ ციხეს დიდ მნიშვნელობას ანიჭებდნენ და მისი მსგავსი მრავალი სხვა ციხე ააგეს.
1997 წელს, იუნესკომ როჰტასის ციხესიმაგრე მსოფლიო მემკვიდრეობის სიაში შეიტანა.
ბანქო
HTML
გამოიყენება ციფრული კოდები და მნემონიკები &#9824; (&spades;), &#9827; (&clubs;), &#9829; (&hearts;) и &#9830; (&diams;):
როჰტასის ციხესიმაგრე
რესურსები ინტერნეტში
www.rohtasfort.com
გალერეა
კატეგორია:მსოფლიო მემკვიდრეობის ძეგლები პაკისტანში
ბანქო
რესურსები ინტერრნეტში
კატეგორია:თამაშები
Polyrhachis sculpturata
სქოლიო
კატეგორია:ჭიანჭველები
ხარდინეს-დელ-რეი
მინი|[[კაიო-კოკოს სანაპირო]] ხარდინეს-დელ-რეი (Jardines del Rey) — კუნძულთა ჯგუფი ატლანტის ოკეანეში, კუბის ჩრდილოეთ სანაპიროს გასწვრივ. სიეგო-დე-ავილისა და კამაგუეის პროვინციების ჩრდილოეთით. შედგება მარჯნის რიფებისაგან. ჩრდილო-დასავლეთიდან სამხრეთ-აღმოსავლეთისაკენ გადაჭიმულია 200 კმ-ზე. ეკუთვნის საბანა-კამაგუეის არქიპელაგს. კუნძულს სახელი უწოდეს ესპანელმა კონკისტადორებმა 1513 წელს იმდროინდელი ესპანეთის მეფის ფერდინანდ II-ს პატივსაცემად.
არქიპელაგის შემადგენლობაშია ცნობილი კუნძულები კაიო-კოკო და კაიო-გილერმო. ხარდინეს-დელ-რეის არქიპელაგის ტერიტორიაზეა 2002 წელს დაარსებული ელ-ბაგის ბუნებრივი პარკი, რომელიც მდიდარია ფლორითა და ფაუნით. კუნძულ კაიო-კოკოზე მდებარეობს ხარდინეს-დელ-რეის აეროპორტი.
სქოლიო
კატეგორია:კუბის კუნძულები
შინეიდ ო’კონორი
შინეიდ მარი ბერნადეტ ო'კონორი (Sinéad Marie Bernadette O'Connor; დ. 8 დეკემბერი, 1966 — გ. 26 ივლისი, 2023) — ირლანდიელი სიმღერების ავტორი და მომღერალი. ცნობილი გახდა 1980-იან წლებში ალბომით The Lion and the Cobra. წარმატება მოიპოვა პრინსის სიმღერის „Nothing Compares 2 U“ ქავერ-ვერსიით.
სქოლიო
კატეგორია:ირლანდიელი მომღერლები კატეგორია:8 დეკემბერი კატეგორია:დაბადებული 1966
კავანი (მრავალმნიშვნელოვანი)
ტერმინით კავანი შეიძლება აღნიშნული იყოს:
ლიბანის კომუნისტური პარტია
ლიბანის კომუნისტური პარტია (ლკპ; არაბ. الـحـزب الشـيـوعـي اللبـنـانـي‎; Al-Hizb ash-shuiy al-Lubnaniy) — კომუნისტური პარტია ლიბანში, ერთ-ერთი უძველესი პოლიტიკური პარტია ქვეყანაში.
წარმოშობა
პარტია შეიქმნა 1924 წლის 24 ოქტომბერს ბეირუთის სამხრეთით მდებარე ქალაქ ჰადადში, როგორც ლიბანისა და სირიის  (იმ დროს საფრანგეთის სამანდატო შემადგენლობაში შედიოდნენ) ერთიანი კომუნისტური პარტია. პარტიის დამფუძნებლები იყვნენ ჟურნალისტი იუსუფ იბრაჰიმ იაზბექი და თამბაქოს ქარხნის თანამშრომელი ფუად ალ-შმელი. პარტიის თავდაპირველი სახელი იყო ლიბანის სახალხო პარტია. სომხურ ჯგუფ "სპარტაკში“ შესვლის შემდეგ  ​​"კომუნისტური" უწოდეს.